Američki košarkaš Julius Johnson ove sezone zaigrat će za Zadar (4/10/04)
"Posebno  me fasciniralo što ljudi u ovome gradu obožavaju košarku i to volim, a nisam mogao vjerovati da i na treningu bude nazočno ok
Košarkaški klub Zadar ove će sezone u svojim redovima angažirati Amerikanca Juliusa Johnsona Jubya. Američki košarkaš u razgovoru s našim splitskim dopisnikom otkriva prve impresije iz Zadra. Ovome 22-godišnjaku ovo je prvi profesionalni ugovor u Europi. Julius Johnson ne zaboravlja kod predstavljanja istaknuti njegov nadimak Juby. Završio je college na Miami University, a tamo je i uspješno igrao košarku pod paskom trenera Charlija Colesa. : Rođen sam u Clevelendu u državi Ohio. Uz roditelje imam još dva brata i dvije sestre i jako smo u obitelji povezani. Dolazak u Zadar za mene je zaista dobar izbor. Igrači su me prihvatili i ljudi u gradu. Posebno što me fasciniralo je činjenica što ljudi u ovome gradu obožavaju košarku i to volim, a nisam mogao vjerovati da i na treningu bude nazočno oko stotinjak navijača. Najvatreniji navijači košarkaškog kluba Zadar kazali su mi kako već ove sezone žele slaviti prvo mjesto u prvenstvu Hrvatske. Dat ću sve od sebe. Vjerujem ako je momčad međusobno povezana da može postići uspjeh na košarkaškom terenu ukoliko nema zajedništva i kemije teško je napraviti dobar rezultat. Julius Johnson zna da je Stojko Vranković uspješno igrao u NBA za bostonski Celtic. I nova akvizicija Zadrana Julius Johnson Juby imao je kontakte sa Selticsima , Clippersima i s momčadi Detroit Pistons. : Nadao sam se biti na draftu, ali sam morao proći dugi period čekanja kako bih eventulano dobio prigodu u NBA. Ja sam odmah želio igrati. Prihvatio sam ugovor i ovdje u Zadru sam sretan i bez žaljenja. O razlikama između europske košarke i NBA lige novi član košarkaškog kluba Zadar je rekao: : Velika je razlika između te dvije košarke. NBA košarka se više bazira na snazi i agresivnosti uz visoku kvalitetu igrača, dok europska košarka nema toliko izražen fizički intezitet. Julius Johnson Juby novi član košarkaškog kluba Zadar već je naučio nekoliko hrvatskih riječi premda kaže kako su to temeljne riječi i da je to zaista malo. Ipak na hrvatskom je rekao "Bok", "Hvala" i "Kako si?".